CELEX: 32014R0975
Language: da
Date: 2014-09-11 00:00:00
Title: Kommissionens gennemførelsesforordning (EU) nr. 975/2014 af 11. september 2014 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif

16.9.2014   
            
            
               DA
            
            
               Den Europæiske Unions Tidende
            
            
               L 274/11
            
         KOMMISSIONENS GENNEMFØRELSESFORORDNING (EU) Nr. 975/2014
   af 11. september 2014
   om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               Ved forordning (EØF) nr. 2658/87 blev der fastlagt en varenomenklatur, i det følgende benævnt »den kombinerede nomenklatur« eller »KN«, der er gengivet i bilag I til samme forordning.
            
         
               (2)
            
            
               Af hensyn til retssikkerheden er det nødvendigt at præcisere, at når der i ordlyden af supplerende bestemmelse 1 i kapitel 8 og i supplerende bestemmelse 2 og 6 i kapitel 20 anvendes følgende udtryk: »den størrelse, der konstateres refraktometrisk« hhv. »refraktometret viser«, svarer dette til den størrelse, der fremkommer ved anvendelse af refraktometermetoden til måling af det opløselige tørstofindhold i varer forarbejdet på basis af frugt og grøntsager med henblik på deres tarifering i den kombinerede nomenklatur som foreskrevet i bilaget til Kommissionens gennemførelsesforordning (EU) nr. 974/2014 (2).
            
         
               (3)
            
            
               Der bør derfor indføjes en henvisning til refraktometermetoden i disse supplerende bestemmelser, således at der nemt kan henvises til denne ved tarifering af varer henhørende under de positioner og underpositioner, der berøres af disse supplerende bestemmelser.
            
         
               (4)
            
            
               For at sikre en ensartet fortolkning af den kombinerede nomenklatur i hele Unionen med hensyn til at måle sukkerindholdet i forskellige varer efter refraktometermetoden bør supplerende bestemmelse 1 i kapitel 8 og supplerende bestemmelse 2 og 6 i kapitel 20 ændres.
            
         
               (5)
            
            
               Forordning (EØF) nr. 2658/87 bør derfor ændres i overensstemmelse hermed.
            
         
               (6)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   I del II i den kombinerede nomenklatur, som findes i bilag I til forordning (EØF) nr. 2658/87, foretages følgende ændringer:
   
               1)
            
            
               I kapitel 8 affattes supplerende bestemmelse 1 således:
               
                           »1.
                        
                        
                           Indholdet af forskellige sukkerarter, beregnet som sakkarose (indhold af sukker), i varer under dette kapitel beregnes ved at multiplicere den størrelse, der bestemmes refraktometrisk ved 20 °C (anvendt efter den i bilaget til Kommissionens gennemførelsesforordning (EU) nr. 974/2014 (3) foreskrevne metode), med faktoren 0,95.
                        
                     
         
               2)
            
            
               I kapitel 20 affattes supplerende bestemmelse 2 således:
               
                           »2.
                        
                        
                           
                                       a)
                                    
                                    
                                       Indholdet af forskellige sukkerarter, beregnet som sakkarose (indhold af sukker), i varer under dette kapitel beregnes ved at multiplicere den størrelse, der bestemmes refraktometrisk ved 20 °C (anvendt efter den i bilaget til gennemførelsesforordning (EU) nr. 974/2014 foreskrevne metode), med en af følgende faktorer:
                                       
                                                   —
                                                
                                                
                                                   0,93 for varer henhørende under pos. 2008 20-2008 80, 2008 93, 2008 97 og 2008 99
                                                
                                             
                                                   —
                                                
                                                
                                                   0,95 for varer henhørende under andre positioner.
                                                
                                             
                                 
                                       b)
                                    
                                    
                                       »Brix-værdien« i underpositionerne i position 2009 svarer til den størrelse, der bestemmes refraktometrisk ved 20 °C (anvendt efter den i bilaget til gennemførelsesforordning (EU) nr. 974/2014 foreskrevne metode).«
                                    
                                 
                     
         
               3)
            
            
               I kapitel 20 affattes supplerende bestemmelse 6 således:
               
                           »6.
                        
                        
                           Som »koncentreret druesaft (herunder koncentreret druemost)« (pos. 2009 69 51 og 2009 69 71) anses druesaft (herunder druemost), for hvilken den størrelse, der bestemmes refraktometrisk ved 20 °C (anvendt efter den i bilaget til gennemførelsesforordning (EU) nr. 974/2014 foreskrevne metode), er 50,9 % eller derover.«
                        
                     
         Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. september 2014.
      
         
            På Kommissionens vegne
         
         
            For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  Kommissionens gennemførelsesforordning (EU) nr. 974/2014 af 11. september 2014 om fastlæggelse af refraktometermetoden til måling af det opløselige tørstofindhold i varer forarbejdet på basis af frugt og grøntsager med henblik på deres tarifering i den kombinerede nomenklatur (se side 6 i denne EUT).
   
      (3)  Kommissionens gennemførelsesforordning (EU) nr. 974/2014 af 11. september 2014 om fastlæggelse af refraktometermetoden til måling af det opløselige tørstofindhold i varer forarbejdet på basis af frugt og grøntsager med henblik på deres tarifering i den kombinerede nomenklatur (EUT L 274 af 16.9.2014, s. 6).«